 ኣመጻጽኣ ኮሮናቫይረስ ካብቶም ኣብ ዓለም ኣዝዮም ኣዘራረብቲ ኮይኖም ዝነበሩ ክልሰ ሓሳብ ሽርሒ ሓደ እቲ ቫይረስ ካብ ውሽጢ ደቂ ሰባት ሓበሬታ ክህቡ ዝኽእሉ ደቀቕቲ ኤሌክትሮኒካዊ መሳርሒታት ማይክሮቺፓት ናብ ደቂ ሰባት ከእትዉ ምእንቲ ዝፈጠርዎ እዩ ይብል ብመሰረት እዚ ናይ ሽርሒ ትንታነ ድማ ተሓባባሪ መስራቲ ኩባንያ ማይክሮሶፍት ዝኾነ ቢል ጌትስ ከምዘሎ ይሕብር እዚ ማይክሮ ችፕ ዝተባህለ ረቒቕ ቴክኖሎጂ ኣብ የማናይ ኢድ ሰብ ከምዝገጥምን እዚ ድማ ኣብታ ሓያል ሃገር ሕቡራት መንግስታት ኣመሪካ ተግባራዊ ከምዝኾነ እዩ ዝገልጽ በቲ መገዲ ማይክሮ ችፕ ድማ ሰባት ናይ ባንኪ ሕሳብ ኩነታት ጥዕንኦም ምንቅስቓሳት ክትቆጻጸሮ ከምትኽእል እቲ ዝተዘርገሐ ሽርሒ ይገልጽ ኮይኑ ግና ነዚ መከራኸሪ ሓሳብ ዝድግፍ ጭቡጥ ሓበሬታ ኣይረኸብናን ቢል ኤንድ ሚሊንዳ ጌትስ ፋውንዴሽን እውን ነቲ ሓሳብ ሓሶት ክብል ነጺግዎ እዩ ሓላፊ ኮሚኒስት ፓርቲ ሩስያ ኣብዚ ሰሙን ገለ ብስሞም ዘይጠቐሶም ዓለም ለኻውያን ኢና በሃልቲ ግዱድ ክታበት ኮሮናቫይረስ ምኽንያት ብምግባር ተመሊሶም ሃሰስ ክብልዎም ዝኽእሉ ኤሌክትሮኒካዊ መሳርሒታት ናብ ውሽጢ ሰባት ክኣትዉ ይሰርሑ ኣለዉ ክብል ተዛሪቡ ንቢል ጌይትስ ግን ብሽሙ ኣይረቖሖን ኣማኻሪ ፕረዚደንት ትራምፕ ነበር ሮጀር ስቶን ግን ቢል ጌትስን ካልኦትን ነቲ ቫይረስ ማይክሮቺፓት ናብ ውሽጢ ሰባት ኣእቲዮም ሓደ ሰብ ተመርሚሩ ኣይተመርመረን ንምፍላጥ ይጥቀሙሉ ነይሮም ኢሉ 1640 ሰባት ኣብ ዝተሳተፍሉ መጽናዕቲ 28 ሚእታዊት ኣመሪካውያን ቢል ጌትስ እቲ ክታበት ማይክሮቺፓት ናብ ሰባት ከእትወሉ እዩ ዝደሊ ኢሎም ከምዝኣምኑ ይገልጽ ነዚ ሓሳብ ዝኣምኑ ኣባላት ሰልፊ ሪፓብሊካን ድማ 44 ሚእታዊት ከምዝበጽሕ ይንገር ኣብ ዝሓለፈ መጋቢት ቢል ጌትስ ኣብ መስርሕ መን ድሒኑ መን ተመርሚሩን መን ተኸቲቡን ዘርኢ ዲጂታላዊ መረጋገጺ ክህልወና እዩ ኢሉ ከምዝተዛረበ ወረታት በዚሖም ነይሮም ብዛዕባ ማይክሮ ቺፕ ግን ዝተዛረቦ ነገር ኣይነበረን ብምቕጻል ድማ ቢል ጌትስ ኮሮናቫይረስ ንምቅላስ ማይክሮቺፓት ክጥቀም ምዃኑ ዝገልጽ ሓደ ጽሑፍ ብብዝሒ ተዘርጊሑ እቲ ጽሑፍ ኣብ ሓደ ብቢልጌትስ ዝድገፍን ናይ ክታበት መረዳእታ ዝስንድን ቴክኖሎጂ ኣብ ምፍጣር ዝነጥፍ መጽናዕቲ መሰረት ዝገበረ እዩ ኮይኑ ግና እቲ መጽናዕቲ ማይክሮ ቺፕ ዘይኮነስ ኣብ ግዜ ክታበት ንመለለዪ ብዓይኒ ዘይረአ ውቃጦ ምግዳፍ ዝብል ሓሳብ ዘቕርብ እዩ ዛጊት ኣብ ጥቕሚ ከምዘይወዓለን ሰባት ክፍለጡ ከምዘይፈቅድን እትገልጽ ኣብቲ መጽናዕቲ ካብ ዝተዋፈሩ ሰባት ሓንቲ ዝኾነት ኣና ጃክለነክ ውልቃዊ ሓበሬታታትውን ኣብ መኽዘን ሓበሬታ ከምዘይምዝገቡ ትገልጽ ምስ ክታበት ተተሓሒዙ ኣብ ልዕሊ ወናኒ ማይክሮሶፍት ዝኾነ ቢል ጌትስ ብዙሓት ስኑዓት ሓበሬታታት ክናፈሱ ጸኒሖም እዮም ኣብ ቀረባ እዋን ኣብ ዓባይ ብሪጣንያ ብሓደ ተጠቃሚ ትዊተር ዝተጽሓፈ ቢል ጌትስ እቲ ክታበት ብዘይ ጥርጥር 700 ሽሕ ሰባት ከምዝቐትል ኣሚኑ ዝብል ጽሑፍ ብ 45 ሽሕ ሰባት ተራእዩዩ እንተኾነ እቲ ሓበሬታ ስኑዕን ንዘረባ ቢል ጌትስ ብጌጋ ዘቕረበን እዩ ኣብ ልዕሊ ቢል ጌትስ ዝቐርብ ክልሰ ሓሳብ ሽርሒ ኣብ ባይቶ ዓዲ ጥልያንውን በጺሑ እዩ ሓንቲ ኣባል ፓርላማ ጥልያን ኣብ ባይቶ ቀሪባ ቢል ጌትስ ሰብኣዊ መሰላት ብምግሃስ ብዝፈጸሞ ገበን ናብ ዓለምለኻዊ ቤት ፍርዲ ገበነኛታት ክቐርብ ከምዝግባእ ገሊጻ ነይራ ኣንጻር ክታበት ሓያል ወፍሪ ዝካየደላ ኣብ ዘሎ ጥልያን ኮሮናቫይረስ ሰብ ስርሖ ከምዝኾነ ዝገልጽ ቪድዮ ኣብ ፌስቡክ ልዕሊ 700 ሽሕ ሰባት ርእዮምዎ እዮም ነቲ ቪድዮ ዘዳለዎ ድማ ስቲፋኖ ሞንታናሪ ዝተብሃለ ብዓውዲ ፋርማሲ ዲግሪ ዘለዎን እቲ ቫይረስ ኩሉ ሰብ ክኽተብ ምእንቲ ዝተዳለወ ከምዝኾነ ዝኣምንን እዩ ዘሰንብድ ፍጥነት ዝርግሐ ኮሮናቫይረስ ኮሮናቫይረስ እንተሒዙካ ከመይ ትኸውን? 